
NEREIKALINGO ARBA NETINKAMO (NEGALIMO) NAUDOTI  KALVARIJOS
SAVIVALDYBĖS IR  PATIKĖJIMO TEISE VALDOMO VALSTYBĖS TURTO PARDAVIMO VIEŠUOSE PREKIŲ AUKCIONUOSE TAISYKLĖS

I SKYRIUS
BENDROSIOS NUOSTATOS

1. Nereikalingo arba netinkamo (negalimo) naudoti Kalvarijos savivaldybės (toliau – Savivaldybė) ir patikėjimo teise valdomo valstybės turto pardavimo viešuose prekių aukcionuose taisyklės (toliau – Taisyklės) reglamentuoja nereikalingo arba netinkamo (negalimo) naudoti Savivaldybės ir valstybės turto, kurį Savivaldybė valdo patikėjimo teise (toliau – Turtas), pardavimą viešuose prekių aukcionuose, kai pardavimą vykdo Kalvarijos savivaldybės administracija.
2. Taisyklėse nustatomas Kalvarijos savivaldybės turtas ir valstybės turtas, kurį Savivaldybė valdo patikėjimo teise, kuris gali būti parduodamas viešuose prekių aukcionuose, asmenys, galintys rengti aukcionus, aukcionų vykdymo būdai ir eiga, įskaitant aukciono paskelbimą, parengiamuosius darbus, ir atsiskaitymas už aukciono rengimą ir jame nupirktą turtą. 
3. Taisyklėse vartojamos sąvokos:
3.1. Aukcionas – viešas turto pardavimas, kai turtas (prekė) parduodamas pirkėjui, pasiūliusiam didžiausią kainą;
3.2. Aukciono dalyvis – asmuo, pageidaujantis dalyvauti Aukcione, patvirtinęs savo tapatybę, įvykdęs Aukciono organizatoriaus skelbime nustatytus reikalavimus, patvirtinęs apie Susipažinimą su elektroninių Aukcionų organizavimo ir vykdymo tvarka (jeigu reikalinga) ir Aukciono organizatoriaus patvirtintas dalyviu; 
3.3. Aukciono laimėtojas – didžiausią kainą pasiūlęs Aukciono dalyvis, kuris paskelbtas Aukciono laimėtoju.
3.4. Elektroninis aukcionas – Aukcionas, vykdomas elektroninėmis priemonėmis specialiai Aukcionui skirtoje interneto svetainėje, naudojantis informacine sistema;
               3.5. Dalyvio garantinis įnašas – Aukciono organizatoriaus skelbime nurodyta konkreti pinigų suma eurais, kurią asmuo privalo sumokėti į Aukciono organizatoriaus skelbime nurodytą banko sąskaitą prieš registruodamasis į aukcioną;
               3.6. Dalyvio registravimo mokestis – Aukciono organizatoriaus skelbime nurodyta konkreti pinigų suma eurais, kurią asmuo privalo sumokėti į Aukciono organizatoriaus skelbime nurodytą banko sąskaitą prieš registruodamasis į Aukcioną (jeigu taikoma) ir kuri negrąžinama, neįskaitoma į turto pardavimo kainą, išskyrus šių Taisyklių 16 punkte nurodytą atvejį, ir kai nesusirenka Aukciono skelbime nurodytas minimalus privalomas Aukciono dalyvių skaičius (jeigu taikoma);
3.7. Tiesioginis aukcionas – Aukcionas, vykdomas skelbime apie Aukcioną nurodytoje vietoje ir nurodytu laiku, Aukciono vedėjui ir Aukciono dalyviams bendraujant tiesiogiai;
3.8. Komisija – Kalvarijos savivaldybės administracijos direktoriaus įsakymu sudaryta Aukciono komisija, susidedanti iš ne mažiau kaip trijų narių.
4. Kai taisyklių nuostatos taikomos ir elektroniniam aukcionui, ir tiesioginiam Aukcionui, vartojama sąvoka „Aukcionas“.
5. Aukcione dalyvauti gali fiziniai asmenys, juridiniai asmenys, kitos organizacijos, taip pat juridinių asmenų ar  kitų organizacijų filialai ir atstovybės. 
 6. Jeigu turtas nebuvo parduotas aukcione, jis gali būti naudojamas kitu Turto valdymo, naudojimo ir disponavimo juo įstatymo nustatytu būdu, nurašomas arba parduodamas pakartotiniame Aukcione, sumažinus pradinę pardavimo kainą ne daugiau kaip 30 proc. ankstesniame aukcione nustatytos pradinės pardavimo kainos, o pradedant ketvirtuoju aukcionu – ne daugiau kaip 50 proc.  ankstesniame Aukcione nustatytos pradinės pardavimo kainos. Pakartotinių Aukcionų skaičius neribojamas. 
7. Aukcione gali būti neparduodamas Savivaldybės turtas, kurio rinkos vertė yra mažesnė už Aukciono organizavimo išlaidas.

II SKYRIUS
AUKCIONO RENGĖJAS

8. Tiesioginį viešą prekių aukcioną rengia ir vykdo Kalvarijos savivaldybės administracijos direktoriaus įsakymu sudaryta komisija (toliau – Komisija). Elektroninis aukcionas vykdomas per valstybės įmonės Registrų centro administruojamą informacinę sistemą, kurį vykdo Kalvarijos savivaldybės administracijos darbuotojas, turintis prisijungimą prie šios sistemos. 
9. Tiesioginį aukcioną vykdo Kalvarijos savivaldybės administracijos direktoriaus įsakymu iš Komisijos narių paskirtas aukciono vedėjas.
10. Komisija nustato aukcione parduodamo turto  pradinę pardavimo kainą, minimalų jos didinimo intervalą, dalyvių bilietų kainą. Komisijos posėdžiai yra teisėti, kai posėdyje dalyvauja ne mažiau kaip pusė Komisijos narių. Komisija sprendimus priima paprasta balsų dauguma, atviru balsavimu. Komisijos sprendimai įforminami protokolu. Protokolą surašo Komisijos sekretorius. Protokolą pasirašo visi  Komisijos nariai.

III SKYRIUS
AUKCIONO SKELBIMAS

11. Apie rengiamą aukcioną ne vėliau kaip prieš 15 kalendorinių (elektroninio aukciono būdu ne vėliau kaip prieš 5 kalendorines dienas) iki aukciono pradžios turi būti paskelbta Savivaldybės interneto svetainėje ir vietos spaudoje, o prireikus – ir kitose visuomenės informavimo priemonėse ar (ir) specialioje interneto svetainėje.
   12. Skelbime apie Aukcioną turi būti nurodyta:
   12. 1. turto valdytojas;
	   12.2. aukciono rengėjas, jeigu aukcioną rengia ne turto valdytojas;
     12.3. informacija apie parduodamą Turtą:
  12.3.1. parduodamo Turto pavadinimas;
  12.3.2. pagaminimo metai (jeigu reikia pildyti);
  12.3.3. techniniai duomenys (jeigu reikia pildyti);
              12.3.4. parduodamo Turto sertifikato duomenys (jeigu pagal teisės aktų reikalavimus jam atitikties sertifikatas privalomas);
              12.3.5. parduodamo Turto registracijos registre duomenys (jeigu pagal teisės aktų reikalavimus jį registruoti privaloma);
              12.4. pradinė Turto pardavimo kaina. Pradinė Turto pardavimo kaina apvalinama pagal matematines skaičių apvalinimo taisykles iki sveikojo skaičiaus (t. y. nurodoma kaina eurais be centų);
  12.5. minimalus kainos didinimo intervalas;
  12.6. registravimo į aukcioną pradžios ir pabaigos data (valandos, minutės);
  12.7. Aukciono pradžios ir pabaigos data (valandos, minutės);
  12.8. Aukciono organizatoriaus darbuotojo, atsakingo už informacijos teikimą, vardas ir pavardė, pareigos, adresas, telefono numeris ir elektroninio pašto adresas;
  12.9. parduodamo Turto apžiūros vieta, data, laikas ir sąlygos (jeigu taikoma);
  12.10. minimalus privalomas Aukciono dalyvių skaičius (jeigu taikoma);
  12.11. dalyvio registravimo mokesčio dydis ir jo sumokėjimo terminas (jeigu taikoma);
  12.12. dalyvio garantinio įnašo dydis ir jo sumokėjimo terminas;
              12.13. Aukciono organizatoriaus sąskaita (-os), į kurią (-ias) turi būti sumokamas dalyvio garantinis įnašas, Aukciono dalyvio registravimo mokestis (jeigu taikoma) ir atsiskaitoma už parduodamą Turtą, numeris (-iai);
              12.14. atsiskaitymo už nupirktą Turtą terminas, tvarka ir / arba pirkimo ir pardavimo sutarties sąlygos, įsipareigojimų įvykdymo užtikrinimo priemonės;
              12.15. garantinio įnašo (neįvykus aukcionui, atšaukus aukcioną, nelaimėjusiems dalyviams, kt. atvejais) grąžinimo tvarka ir terminai;
	  12.16. Aukciono organizatoriaus pavadinimas, kodas ir buveinė; 
	  12.17. kiti kvalifikaciniai reikalavimai, susiję su parduodamu Turtu (jeigu taikoma);
	  12.18. kita informacija.
              13. Aukcionas vykdomas skelbime nurodytu laiku. Aukciono organizatorius skelbime apie Aukcioną gali nurodyti sąlygą, kad Aukciono dalyviai registruojami Aukcione tik tada, kai dokumentus registracijai pateikė bent du dalyviai, kurie atitinka Aukciono sąlygų reikalavimus.
              14. Vykstant aukcionui, jo dalyviai turi nurodyti siūlomą kainą už Aukcione parduodamą Turtą. Aukciono dalyviai kainą gali didinti automatiniu arba neautomatiniu būdu.
              15. Dalyvių kainų siūlymas ir varžymasis vykdomas vadovaujantis galiojančiu valstybės įmonės Registrų centro Aukcionų organizavimo ir vykdymo informacinių technologijų priemonėmis tvarkos aprašu.
              16. Aukciono vykdymo metu specialioje interneto svetainėje rodoma didžiausia tuo metu už parduodamą turtą pasiūlyta kaina. 
              17. Dalyvio pasiūlyta kaina laikoma priimta, kai iki Aukciono pabaigos ji užfiksuojama specialios interneto svetainės serveryje. Aukciono dalyvis neturi teisės atšaukti savo kainos pasiūlymo.

III SKYRIUS
ELEKTRONINIO AUKCIONO DALYVIŲ REGISTRAVIMAS

  18. Asmuo, pageidaujantis dalyvauti Aukcione, turi registruotis į jį Aukciono skelbime nurodytu registravimo laiku.
  19. Asmens registravimas į Aukcioną vykdomas asmeniui prisijungiant specialioje interneto svetainėje ir patvirtinant savo tapatybę svetainėje siūlomais asmens tapatybės nustatymo būdais. 
	20. Asmuo, patvirtinęs savo tapatybę, specialioje interneto svetainės skiltyje „Mano duomenys“ privalo nurodyti: adresą korespondencijai (jeigu gyvenamoji vieta / buveinė nėra deklaruota ar nesutampa su deklaruota), elektroninio pašto adresą, telefono numerį, banko sąskaitą, į kurią turėtų būti grąžintas dalyvio garantinis įnašas. Jeigu Aukcione dalyvaujama per atstovą, atstovas privalo nurodyti atstovaujamo asmens vardą, pavardę (juridinio asmens pavadinimą, įmonės kodą), taip pat atstovavimo pagrindą.
  21. Fizinis asmuo, prisijungęs specialioje interneto svetainėje, gali veikti savo vardu arba kaip kito fizinio ar juridinio asmens atstovas, pateikdamas savo atstovavimo faktą patvirtinančio teisės aktų nustatyta tvarka išduoto įgaliojimo kopiją.
	22. Juridinis asmuo Aukcione gali dalyvauti per atstovą – juridinio asmens vadovą arba įgaliotą asmenį, kuriam įgaliojimą juridinio asmens vadovas gali suteikti prisijungęs prie valstybės įmonės Registrų centro klientų savitarnos sistemos ir pasirašęs įgaliojimą elektroniniu parašu arba registracijos metu specialioje interneto svetainėje pateikdamas atstovavimo faktą patvirtinančio teisės aktų nustatyta tvarka išduoto įgaliojimo kopiją.
	23. Fizinis asmuo į konkretų aukcioną gali registruotis tik vieną kartą kaip dalyvis arba kaip juridinio ar fizinio asmens atstovas.
              24. Asmuo privalo patvirtinti, kad susipažino su šiose taisyklėse ir Aukciono organizatoriaus taisyklėse nustatyta tvarka ir sutinka, kad valstybės įmonė Registrų centras ir Aukciono organizatorius tvarkytų jo asmens duomenis, įskaitant ir asmens kodą, dalyvavimo Aukcione tikslais Lietuvos Respublikos teisės aktų nustatyta tvarka. 
              25. Aukcione ketinantys dalyvauti fiziniai ir juridiniai asmenys, registruodamiesi į Aukcioną, papildomai pateikia šių dokumentų skaitmenines kopijas (jeigu taikoma):
25.1. atstovo įgaliojimų patvirtinimo dokumentų kopijas;
            25.2. jeigu Aukcione ketina dalyvauti keli asmenys (asmenų grupė) – sandorio dėl ketinimo įsigyti bendrosios nuosavybės teise arba jungtinės veiklos sutarties kopijas;
25.3. kitų Aukciono skelbime nurodytų dokumentų kopijas.
26. Asmuo, pateikdamas dokumentus registruotis į konkretų Aukcioną, turi būti sumokėjęs Aukciono dalyvio registravimo mokestį (jeigu taikoma) ir dalyvio garantinį įnašą, kurių dydžiai nurodyti Aukciono skelbime. Mokėjimai atliekami į skelbime nurodytą Aukciono organizatoriaus sąskaitą (-as). 
27. Jeigu asmeniui registruojantis į Aukcioną pasibaigė Aukciono registracijos laikas, tolesni registravimo veiksmai negalimi. Jeigu asmuo į Aukciono organizatoriaus sąskaitą (-as) pervedė dalyvio garantinį įnašą ir Aukciono dalyvio registravimo mokestį (jeigu taikoma), bet nespėjo užbaigti registracijos į Aukcioną, jis Aukciono organizatoriui turi pateikti prašymą, nurodydamas sąskaitos, į kurią reikia grąžinti dalyvio garantinį įnašą ir Aukciono dalyvio registravimo mokestį (jeigu taikoma), numerį.
28. Aukciono organizatorius per Aukciono skelbime nurodytą registracijos laiką patikrina asmens registracijos metu pateiktus dokumentus ir informaciją ir patvirtina / nepatvirtina asmens registraciją (-os) Aukciono dalyviu. 
29. Po registracijos tvirtinimo sistema išsiunčia elektroninį pranešimą į asmens registracijos metu nurodytą elektroninio pašto adresą apie patvirtintą arba nepatvirtintą registraciją į aukcioną. 

IV SKYRIUS
ELEKTRONINIO AUKCIONO VYKDYMAS

30. Aukcionus organizuoja ir vykdo Aukciono organizatoriaus vadovo ar jo įgalioto asmens paskirti darbuotojai. 
V SKYRIUS
ELEKTRONINIO AUKCIONO PABAIGA

31. Aukcionas baigiamas skelbime nurodytu laiku. Jeigu iki Aukciono pabaigos yra gautas bent vienas kainos pasiūlymas, Aukcionas pratęsiamas papildomam penkių minučių ir nulio sekundžių terminui, kurio metu Aukciono dalyviai gali siūlyti kainą už parduodamą turtą. Po kiekvieno per pratęstą papildomą penkių minučių ir nulio sekundžių terminą gauto kainos pasiūlymo Aukcionas pakartotinai pratęsiamas penkių minučių ir nulio sekundžių terminui, kuris pradedamas skaičiuoti nuo kainos pasiūlymo gavimo momento. Pratęstas aukcionas užbaigiamas, jeigu per penkias minutes ir nulį sekundžių po paskutinio kainos pasiūlymo negaunama kito didesnės kainos pasiūlymo. 
32. Aukciono laimėtoju pripažįstamas tas dalyvis, kuris iki Aukciono pabaigos pasiūlė didžiausią kainą. Laimėjusio dalyvio pasiūlyta kaina kartu yra ir turto pardavimo kaina.
33. Pasibaigus Aukcionui, specialioje interneto svetainėje paskelbiama kaina, už kurią parduotas Turtas, laimėtojui išsiunčiamas elektroninis pranešimas apie laimėtą Aukcioną, o nelaimėjusiems dalyviams išsiunčiamas pranešimas apie tai, kad Aukciono nelaimėjo. 
34. Aukcionas laikomas neįvykusiu, jeigu:
34.1. neužregistruota nė vieno Aukciono dalyvio;
            34.2. nė vienas dalyvis nepasiūlė Aukciono sąlygose nustatytos pradinės arba didesnės pagal nurodytą minimalų kainos kėlimo intervalą pardavimo kainos;
34.3. neįvykdytos kitos Aukciono sąlygos.
35. Aukciono organizatorius, pagal specialiosios interneto svetainės, kurioje vykdomas aukcionas, administratoriaus pranešimą dėl tinklalapio veiklos sutrikimo, dėl kurio aukcionas negali būti laikomas teisėtai įvykusiu, gali priimti sprendimą paskelbti aukcioną atšauktu.
36. Aukciono dalyviams, nepripažintiems laimėtojais, taip pat asmenims, sumokėjusiems dalyvio garantinį įnašą, bet neįregistruotiems aukciono dalyviais, Aukciono organizatoriui atšaukus aukcioną, garantiniai įnašai grąžinami per 5 darbo dienas nuo Aukciono pabaigos į Aukciono dalyvio nurodytą sąskaitą. Aukciono dalyvio registravimo mokestis (jeigu taikoma) Aukciono dalyviams grąžinamas tik 34.3. punkte nurodytais atvejais ir kai Aukcionas neįvyksta, nes nesusirenka skelbime nurodytas minimalus privalomas Aukciono dalyvių skaičius (jeigu taikoma).
37. Aukciono laimėjimo atveju, laimėjusio dalyvio sumokėtas dalyvio garantinis įnašas įskaitomas arba grąžinamas Aukciono organizatoriaus skelbime nustatyta tvarka ir terminais. 
38. Aukciono laimėtojas privalo pasirašyti turto pirkimo ir pardavimo sutartį arba turto perleidimo sandorį (toliau – Sandoris) aukciono skelbime nustatyta tvarka ir terminais, tačiau ne vėliau kaip per 5 darbo dienas nuo atsiskaitymo už nupirktą turto objektą dienos.
39. Aukciono laimėtojas už Aukcione nupirktą turto objektą turi atsiskaityti ne vėliau kaip per 5 darbo dienas nuo Aukciono laimėjimo dienos.
40. Jeigu per Aukciono organizatoriaus nurodytą terminą Sandoris nesudaromas dėl Aukciono laimėtojo kaltės, laikoma, kad Aukciono laimėtojas atsisakė sudaryti Sandorį. Aukciono organizatorius įgyja teisę negrąžinti dalyvio garantinio įnašo, jeigu laimėjęs Aukcioną dalyvis atsisako sudaryti Sandorį.
41. Už Aukciono paskelbimą, vykdymą, atšaukimą, paskelbimą neįvykusiu atsako Aukciono   organizatorius.
42. Aukcionui pasibaigus, informacija apie Aukcioną viešai skelbiama specialioje interneto svetainėje viešai 60 (šešiasdešimt) dienų.
43. Asmens duomenys, kuriuos Savivaldybė sužino vykdydama elektroninius aukcionus (pirkėjo vardas, pavardė, sąskaitos numeris), tvarkomi atsižvelgiant į teisės aktų reikalavimus.

VI SKYRIUS
TIESIOGINIO AUKCIONO YPATUMAI

44. Registruojant tiesioginio aukciono dalyvį, jam išduodamas tiesioginio aukciono dalyvio bilietas, kuriame įrašytas tiesioginio aukciono dalyvio numeris.
[bookmark: _Hlk159247439]45. Viešo prekių tiesioginio aukciono vedėjo registrą (Taisyklių 1 priedas) veda tiesioginio aukciono vedėjas.
46. Tiesioginio aukciono dalyvis, ketinantis įsigyti Savivaldybės turto objektą, siūlo kainą, atitinkančią taisyklių  nustatytus reikalavimus, ją garsiai paskelbdamas ir pakeldamas tiesioginio aukciono dalyvio bilietą su įrašytu tiesioginio aukciono dalyvio numeriu, nukreiptu į tiesioginio aukciono vedėjo pusę.
47. Tiesioginio aukciono vedėjas pakartoja kiekvieną pasiūlytą kainą ir ją pasiūliusio tiesioginio aukciono dalyvio numerį.
48. Jeigu nė vienas tiesioginio aukciono dalyvis nesiūlo didesnės kainos, tiesioginio aukciono vedėjas kas 5 sekundes dar tris kartus pakartoja paskutinę pasiūlytą kainą, skelbdamas pakartojimų skaičių. Nuskambėjus trečiajam pakartojimui, tiesioginio aukciono vedėjas plaktuko dūžiu patvirtina ir paskelbia, kad šis parduodamas Savivaldybės turto objektas parduotas už paskutinę paskelbtą kainą.
49. Tiesioginio aukciono laimėtojas privalo parodyti tiesioginio aukciono vedėjui tiesioginio aukciono dalyvio bilietą.
50. Pasibaigus vieno Savivaldybės turto objekto aukcionui, ta pačia tvarka parduodamas kitas Savivaldybės turto objektas.
51. Kiekvienas tiesioginiame aukcione neparduotą turtinį kompleksą sudarantis Savivaldybės  turto vienetas gali būti parduodamas tame pačiame tiesioginiame aukcione, jeigu tai buvo nurodyta skelbime apie aukcioną ir Komisija nustatė kiekvieno Savivaldybės turto vieneto pradinę pardavimo kainą.
52. Gavus banko patvirtinimą, kad įmokėta visa Savivaldybės turto objekto pardavimo kaina, 2 egzemplioriais surašomas viešame prekių aukcione parduoto Savivaldybės turto objekto perdavimo aktas (Taisyklių 2 priedas). Jį pasirašo Savivaldybės administracijos direktorius ir aukciono laimėtojas.
53. Tiesioginiame viešame prekių aukcione parduoto Savivaldybės turto objekto  perdavimo aktas yra nuosavybės teisę į jį patvirtinantis dokumentas.



___________
					Nereikalingo arba netinkamo                
					(negalimo) naudoti Kalvarijos savivaldybės ir 
			patikėjimo teise valdomo valstybės turto 
                                       pardavimo viešuose prekių aukcionuose                                                                                                                                                                                         
					taisyklių
					1 priedas

VIEŠO PREKIŲ TIESIOGINIO AUKCIONO VEDĖJO REGISTRAS NR. _____

Aukciono vieta __________________________________________________________
Aukciono data 20__________________ d.

	Parduodamas turto objektas
	Pradinė pardavimo kaina (Eur)
	Aukciono laimėtojo pasiūlyta kaina (Eur)
	Aukciono laimėtojas

	
	
	
	vardas, pavardė (pavadinimas)
	asmens (įmonės) kodas
	adresas (buveinė)

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	



Aukciono vedėjas     	______________        	__________________
                      (parašas)                                     (vardo raidė, pavardė)





Nereikalingo arba netinkamo                (negalimo) naudoti Kalvarijos savivaldybės ir patikėjimo teise valdomo valstybės turto pardavimo viešuose prekių aukcionuose taisyklių
          2 priedas

VIEŠAME PREKIŲ AUKCIONE PARDUOTO TURTO PERDAVIMO AKTAS

20...... m. ..........................d. Nr.
(sudarymo vieta)

1. ............................................................................................................................................
(turto valdytojo pavadinimas, kodas, buveinės adresas)
perduoda, o ..........................................................................................................................................................,
(laimėtojo arba jo įgalioto asmens vardas, pavardė, asmens kodas)
veikiantis............................................................................................................................................
                                 (juridinio asmens pavadinimas, įmonės kodas)

vardu, pagal 20 ...............m. .... d. įgaliojimą Nr. ..... priima nuosavybėn 20 ... m. ......................d. vykusiame viešame savivaldybės (valstybės) turto aukcione įsigytą  ..............................................
......................................................................................................................................................................................................................................................................................................................
(perduodamo turto objektas, markė, rodikliai, identifikavimo ir kiti duomenys, reikalingi šiam turtui registruoti Lietuvos Respublikos įstatymų nustatyta tvarka)

už ............................................................................................................................................. Eur.
                                                                         (kaina, už kurią parduotas turtas, žodžiais)
2. Informacija apie parduotą turto objektą:
2.1. ..........................................................................................................................................;
(trečiųjų asmenų teisės)
2.2. ..........................................................................................................................................;
(atitinkamų valstybės institucijų nustatytos naudojimosi taisyklės (reglamentai)
2.3. .........................................................................................................................................;
(reikalavimai registruoti valstybės registruose)
2.4. ........................................................................................................................................... 
(dokumentai, reikalaujantys sertifikuoti)
3. Šis aktas yra nuosavybės teisę į įsigytą turto  objektą patvirtinantis dokumentas.
PRIDEDAMA:
1. Techninis pasas.
2. Dokumentai, patvirtinantys trečiųjų asmenų teises į parduotą turto objektą.
3. Turto objekto naudojimo taisyklės (reglamentai).
4.  Dokumentai, patvirtinantys turto registravimą valstybės registruose.
5. Atitikties sertifikatas.
6. Kiti pateikti dokumentai.

Kalvarijos savivaldybės
administracijos direktorius                  ___________   	             ___________________
                                                                                (parašas) 	                    (vardo raidė, pavardė)
Aukciono laimėtojas    	               ___________	             ___________________
                                             (parašas)  	       	 (vardo raidė, pavardė)


Nereikalingo arba netinkamo                (negalimo) naudoti Kalvarijos savivaldybės ir patikėjimo teise valdomo valstybės turto pardavimo viešuose prekių aukcionuose taisyklių
          3 priedas

KALVARIJOS SAVIVALDYBĖS TIESIOGINIO AUKCIONO
DALYVIŲ REGISTRACIJOS LAPAS
 
20...... m. ..........................d. Nr.

	Eil.
Nr.
	Vardas, pavardė (įmonės pavadinimas)
	Telefono numeris / 
el. paštas

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	




Aukciono sekretorius		________________	_____________________
                                		         (parašas)  	       	      (vardo raidė, pavardė)

























Nereikalingo arba netinkamo                (negalimo) naudoti Kalvarijos savivaldybės ir patikėjimo teise valdomo valstybės turto pardavimo viešuose prekių aukcionuose taisyklių
          4 priedas



KALVARIJOS SAVIVALDYBĖS ADMINISTRACIJA
VIEŠO PREKIŲ TIESIOGINIO AUKCIONO
DALYVIO BILIETAS 
Nr. ____

___________________________________________________
(dalyvio vardas ir pavardė)

Aukciono data ir laikas: 20 ........  m. ............................. d. ............ val.

Aukciono vieta: __________________________________________

		       __________________________________________

	____________________



    PATVIRTINTA   Kalvarijos savivaldybės   administracijos direktoriaus   20 2 4   m.  kovo    25     d.   įsakymu Nr.   D -   88 (2.12E)         NEREIKALINGO ARBA NETINKAMO (NEGALIMO) NAUDOTI   KALVARIJOS   SAVIVALDYBĖS   IR    PATIKĖJIMO TEISE VALDOMO VALSTYBĖS TURTO   PARDAVIMO  VIEŠUOSE PREKIŲ AUKCIONUOSE T AISYKLĖS     I SKYRIUS   BENDROSIOS NUOSTATOS     1.  Nereikalingo arba netinkamo (negalimo) naudoti  Kalvarijos   savivaldybės   (toliau  –   Savivaldybė) ir patikėjimo teise valdomo valstybės turto pardavimo viešuose prekių  aukcionuose  t aisyklės  (toliau  –   Taisyklės ) reglamentuoja nereikalingo arba netinkamo (negalimo) naudoti  Savivaldybės ir valstybės turto, kurį Savivaldybė valdo patikėjimo teise (toliau  –   Turtas), pardavimą  viešuose prekių aukcionuose, kai pardavimą vykdo  Kalvarijos   savivaldybės administracija.   2.  Taisyklės e nustatomas  Kalvarijos   savivaldybės turtas ir valstybės turtas, kurį Savivaldybė  valdo patikėjimo teise, kuris gali būti parduodamas viešuose prekių aukcionuose, asmenys, galintys  rengti aukcionus, aukcionų vykdymo būdai ir eiga, įskaitant aukciono paskelbimą, parengiamuosius  d arbus, ir atsiskaitymas už aukciono rengimą ir jame nupirktą turtą.    3.  Taisyklės e   vartojamos sąvokos:   3.1.  Aukcionas   –   viešas turto pardavimas, kai turtas (prekė) parduodamas pirkėjui,  pasiūliusiam didžiausią kainą;   3.2.  A ukciono dalyvis   –   asmuo, pageidaujantis dalyvauti  A ukcione, patvirtinęs savo  tapatybę, įvykdęs  A ukciono organizatoriaus skelbime nustatytus reikalavimus, patvirtinęs apie  Susipažinimą su elektroninių  A ukcionų organizavimo ir vykdymo tvarka   (jeigu reikalinga)   ir  A ukciono organizatoriaus patvirtintas dalyviu;    3.3.   Aukciono   laimėtojas   –   didžiausią kainą pasiūlęs   A ukciono dalyvis, kuris paskelbtas  A ukciono laimėtoju.   3.4.   Elektroninis aukcionas   –   A ukcionas, vykdomas elektroninėmis priemonėmis  specialiai  A ukcionui skirtoje interneto svetainėje, naudojantis informacine sistema;                   3.5.   Dalyvio garantinis įnašas   –   Aukciono organizatoriaus skelbime nurodyta konkreti  pinigų suma eurais, kurią asmuo privalo sumokėti į  A ukciono organizatoriaus skelbime nurodytą  banko sąskaitą prieš  registruodamasis   į aukcioną;                   3.6.   Dalyvio registravimo mokestis   –   Aukciono organizatoriaus skelbime nurodyta  konkreti pinigų suma eurais, kurią asmuo privalo sumokėti į  A ukciono organizatoriaus skelbime  nurodytą banko sąskaitą prieš  registruodamasis   į  A ukcioną (jeigu taikoma) ir kuri negrąžinama,  neįskaitoma į turto pardavimo kainą, išskyrus ši ų   Taisyklių   16 punkte   nurodytą atvejį, ir kai  nesusirenka  A ukciono skelbime nurodytas minimalus privalomas  A ukciono dalyvių skaičius (jeigu  taikoma);   3.7.  Tiesioginis aukcionas   –   A ukcionas, vykdomas skelbime apie  A ukcioną nurodytoje  vietoje ir nurodytu laiku,  A ukciono vedėjui ir  A ukciono dalyviams bendraujant tiesiogiai;   3.8.  Komisija   –   Kalvarijos   savivaldybės administracijos direktoriaus įsakymu sudaryta  A ukciono komisija, susidedanti iš ne mažiau kaip trijų narių.   4. Kai taisyklių nuostatos taikomos ir elektroniniam aukcionui, ir tiesioginiam  A ukcionui,  vartojama sąvoka „ A ukcionas“.   5. Aukcione dalyvauti gali fiziniai asmenys, juridiniai asmenys, kitos organizacijos, taip pat  juridinių asmenų ar  kitų organizacijų filialai ir atstovybės.   

